Visit Site
Recommended byColombia
కోలీవుడ్ సూపర్ హిట్ సినిమా 'తని ఒరువన్' రీమేక్ గా తెరకెక్కిన ఈ సినిమా రిలీజై సూపర్ హిట్ టాక్ తో దూసుకుపోతున్నది. వాస్తవానికి రాంచరణ్ సినిమాలు హిట్ ప్లాప్&zwnj;లతో సంబంధం లేకుండా 40 కోట్ల కలెక్షన్లను రాబట్టుకొంటాయి. కానీ ఓవర్సీస్&zwnj;లో మాత్రం రామ్ చరణ్ మార్కెట్ డల్.. కానీ ఈసారి రామ్ చరణ్ ధృవ సినిమా రిలీజ్ అనంతరం యూఎస్&zwnj;లో ప్రమోషన్ నిర్వహించాడు. దీంతో ధృవ సినిమా యూఎస్&zwnj;లో కలెక్షన్ల వర్షం కురిపిస్తోంది.
ధృవ మూవీకి యుఎస్&zwnj;లో మంచి రెస్ఫాన్స్ రావడంతో అప్పటి వరకూ ఉన్న ఓవర్సీస్ రికార్డులను బీట్ చేసింది. 2016లో విడుదలైన జూనియర్ ఎన్టీఆర్ &lsquo;జనతా గ్యారేజ్&rsquo; మొదటి శనివారంలో 280 వేల డాలర్లు వసూలు చేయగా.. రాంచరణ్ ధృవ మూవీకి 340 వేల డాలర్ల కలెక్షన్స్ వసూలు చేసింది. ధృవ సినిమాలో హీరో విలన్&zwnj;ల మైండ్ గేమ్ విమర్శకుల ప్రసంశలను అందుకోవడంతో పాటు తమిళంలో హిట్ కొట్టిన ఈ సినిమాని తెలుగులో రీమేక్ చేసే సమయంలో ఆ ఫీల్ పోగొట్టకుండా సురేందర్ రెడ్డి దర్శకత్వం వహించిన తీరు అందరినీ ఆకట్టుకొన్నది. దీంతో ఈ సినిమా ఓవర్సీస్&zwnj;లో కలెక్షన్ల వర్షం కురిపిస్తోంది.
ఇప్పటివరకూ ఓవర్సీస్ బిజినెస్&zwnj;లో టాప్ 5 సినిమాల్లో ధృవ చోటు దక్కించుకుంది. ఐతే ఎన్టీఆర్ మరో సినిమా &lsquo;నాన్నకు ప్రేమతో&rsquo;ని బీట్ చేయలేకపోయింది. అయితే ఇవి కేవలం వారాంతంలో వచ్చిన కలెక్షన్స్ కాబట్టి మరో వారంలో అసలు ఓవర్సీస్&zwnj;లో నెంబర్ వన్ ఎవరో తెలిసే అవకాశం ఉంటుంది.